CELEX: E2007J0003
Language: ro
Date: 2007-12-14 00:00:00
Title: Hotărârea Curții de Justiție din 14 decembrie 2007 în cauza E-3/07 — Autoritatea de Supraveghere a AELS/Republica Islanda (Neîndeplinirea obligațiilor de către o parte contractantă — Directiva 2002/88/CE a Parlamentului European și a Consiliului referitoare la măsurile împotriva emisiei de poluanți gazoși și de pulberi provenite de la motoarele cu combustie internă care urmează să fie instalate pe mașinile fără destinație rutieră)

8.5.2008   
            
            
               RO
            
            
               Jurnalul Oficial al Uniunii Europene
            
            
               C 113/13
            
         
      HOTĂRÂREA CURȚII DE JUSTIȚIE
   
   din 14 decembrie 2007
   în cauza E-3/07
   Autoritatea de Supraveghere a AELS/Republica Islanda
   
      (Neîndeplinirea obligațiilor de către o parte contractantă — Directiva 2002/88/CE a Parlamentului European și a Consiliului referitoare la măsurile împotriva emisiei de poluanți gazoși și de pulberi provenite de la motoarele cu combustie internă care urmează să fie instalate pe mașinile fără destinație rutieră)
   
   (2008/C 113/10)
   În cauza E-3/07, Autoritatea de Supraveghere a AELS/Republica Islanda — cerere de declarare a faptului că, prin neadoptarea sau necomunicarea adoptării către Autoritatea de Supraveghere a AELS, în termenul prevăzut, a măsurilor necesare pentru punerea în aplicare a actului menționat la Capitolul XXIV punctul 1a a doua liniuță din anexa II la Acordul SEE, și anume Directiva 2002/88/CE a Parlamentului European și a Consiliului, de modificare a Directivei 97/68/CE, astfel cum a fost adaptat la Acordul SEE prin protocolul 1, Republica Islanda nu și-a îndeplinit obligațiile care îi revin în conformitate cu dispozițiile articolului 2 din actul menționat și ale articolului 7 din Acordul SEE, Curtea, compusă din: Carl Baudenbacher, președinte, Henrik Bull, judecător raportor și Thorgeir Örlygsson, judecător, a emis la 14 decembrie 2007 hotărârea, al cărei dispozitiv prevede următoarele:
   
               1.
            
            
               Declară că, prin neadoptarea, în termenul prevăzut, a măsurilor necesare punerii în aplicare a actului menționat la capitolului XXIV punctul 1a a doua liniuță din anexa II la Acordul SEE (Directiva 2002/88/CE a Parlamentului European și a Consiliului din 9 decembrie 2002 de modificare a Directivei 97/68/CE privind apropierea legislațiilor statelor membre referitoare la măsurile împotriva emisiei de poluanți gazoși și de pulberi provenite de la motoarele cu combustie internă care urmează să fie instalate pe mașinile fără destinație rutieră), astfel cum a fost adaptat la Acordul SEE prin protocolul 1, Republica Islanda nu și-a îndeplinit obligațiile care îi revin în conformitate cu dispozițiile articolului 2 din act și ale articolului 7 din Acordul SEE.
            
         
               2.
            
            
               Obligă Republica Islanda la plata cheltuielilor aferente procedurii.